
112 DR 30.6.2009 

 
 

Persoalan yang lebih penting Yang Berhormat Pasir Salak kalau boleh saya 
sebutkan di sini, merakamkan di Dewan yang mulia ini, kalau benar-benar ekonomi itu telah 
diurus  tadbir dengan baik, bukan hanya 30 peratus bahkan lebih pun mampu dicapai oleh 
mana-mana ethnic group, mana-mana kelompok etnik. Kalau benar-benar telah diberikan 
padang yang sama rata.. 

 Timbalan Yang di-Pertua [Datuk Ronald Kiandee]: Ringkaskan Yang 
Berhormat. 

 Dr. Dzulkefly Ahmad [Kuala Selangor]: Dengan kata lain kalau ringkasnya saya 
boleh sebutkan, yang pentingnya sekarang ini adalah untuk apa yang dikatakan sebagai 
polisi ekonomi yang prudent, yang mesti melihat kepada persaingan yang tidak mengambil 
pendekatan-pendekatan yang akhirnya menguntungkan hanya segelintir. Bukan juga 
bumiputera tetapi UMNOputra sebenarnya. Oleh kerana itu, hari ini kita sama-sama 
bersetuju bahawa yang penting adalah satu polisi yang benar-benar dapat mengangkat 
daya saing negara ini dan memberikan level playing  field  untuk semua, sementara kita 
memahami sensitiviti kelompok-kelompok tertentu untuk kita bela dalam bentuk informatif, 
tetapi bukan atas dasar etnik. Akan tetapi atas dasar keperluan as a function of needs dan 
bukan atas dasar bumiputera atau UMNO Putera semata-mata. Terima kasih. 

 Dato’ Haji Tajuddin Abdul Rahman [Pasir Salak]: Terima kasih. Minta saya 
jawab yang ini dahulu, nanti terlupa. Saya hendak jawab ini dahulu. 

 Yang Berhormat Kuala Selangor cakap itu dari segi teorinya boleh, di universiti kita 
belajar. Teori ekonomi macam-macam teori. Bila suruh berniaga baru tahu. Sudah 
berniaga, pernah berniaga..., tidak pernah?... [Ketawa] Jadi cabaran-cabaran dalam dunia 
nyata ini lain. Ini bukan sahaja dialami oleh negara kita Malaysia ini. Negara mana pun 
dalam dunia ini menghadapi putaran ekonomi, economics cycle. Putaran ekonomi ini 
menyebabkan kita mesti pragmatik dan praktikal dari segi kaedah ataupun strategi yang kita 
ambil. 

 Kalau kita menjadi profesor yang dogmatic, centric, ego sahaja dengan teorinya, 
dia tidak akan membawa kepada kemajuan. Untuk mengangkat balik kedudukan ekonomi 
negara kita yang melibatkan semua kaum, ia mestilah merupakan dasar-dasar yang 
realistik, pragmatik dalam keadaan yang ada sekarang ini.  

 Sila Yang Berhormat Sri Gading. 

 Datuk Haji Mohamad bin Haji Aziz [Sri Gading]: Tuan Yang di-Pertua. Seronok 
Tuan Yang di-Pertua mendengar pakar-pakar ekonomi berhujah. Saya tersinggung dengan 
saranan Yang Berhormat Kuala Selangor.  

 Dasar Ekonomi Baru yang diwujudkan setelah 13 Mei 1969 oleh Allahyarham Tun 
Razak bermatlamat menyusun semula masyarakat. Memang ditetapkan kerana 13 Mei itu 
ada kaitan dengan bagaimana lemahnya orang Melayu dalam lapangan ekonomi, 
tertinggal, tercicir, terpinggirnya Melayu dalam negaranya sendiri. Ini menyebabkan 
perasaan tidak puas hati berlaku antara kaum yang menyebabkan pergaduhan. 

 Dengan bijaksana pemimpin UMNO saya ulangi sekali lagi, dengan bijaksana 
pemimpin UMNO, dengan rasa tanggungjawab untuk menyelamatkan negara dan rakyat 
dibuat satu dasar yang dinamakan Dasar Ekonomi Baru. 30 peratus target yang hendak 
dicapai. Sebanyak 30 peratus itu sebenarnya bukan angka yang kecil, satu angka yang 
kalau benar-benar tercapai, ia memberikan satu perubahan kepada sejarah muka bumi 
penyertaan orang Melayu dalam ekonomi negara ini.  

 Ia tidak tercapai, tetapi jangan dinafikan orang Melayu rata-rata 80 peratus dan 90 
peratus di peringkat yang rendah akhirnya dengan Dasar Ekonomi Baru, dengan dasar 
pendidikan yang diberi dan berbagai-bagai bantuan, orang Melayu akhirnya menjadi satu 
kelompok yang dikatakan besar jumlahnya dalam kumpulan yang sederhana. Dalam 
kumpulan sederhana daripada kumpulan yang tercicir ini sebenarnya menjadi satu 
kejayaan yang besar. Jangan dihina dan dipermainkan ataupun disindir-sindir peranan 
UMNO di peringkat awal ini. Yang akhirnya hari ini alhamdulillah. Orang Melayu dulu apa? 
Siapa orang Melayu tetapi setelah... 



Persoalan yang lebih penting Yang Berhormat Pasir Salak kalau boleh saya sebutkan di sini, merakamkan di Dewan yang mulia ini, kalau benar-benar ekonomi itu telah diurus tadbir dengan baik, bukan hanya 30 peratus bahkan lebih pun mampu dicapai oleh mana-mana ethnic group, mana-mana kelompok etnik. Kalau benar-benar telah diberikan padang yang sama rata.. Timbalan Yang di-Pertua [Datuk Ronald Kiandee]: Ringkaskan Yang Berhormat. Dr. Dzulkefly Ahmad [Kuala Selangor]: Dengan kata lain kalau ringkasnya saya boleh sebutkan, yang pentingnya sekarang ini adalah untuk apa yang dikatakan sebagai polisi ekonomi yang prudent, yang mesti melihat kepada persaingan yang tidak mengambil pendekatan-pendekatan yang akhirnya menguntungkan hanya segelintir. Bukan juga bumiputera tetapi UMNOputra sebenarnya. Oleh kerana itu, hari ini kita sama-sama bersetuju bahawa yang penting adalah satu polisi yang benar-benar dapat mengangkat daya saing negara ini dan memberikan level playing field untuk semua, sementara kita memahami sensitiviti kelompok-kelompok tertentu untuk kita bela dalam bentuk informatif, tetapi bukan atas dasar etnik. Akan tetapi atas dasar keperluan as a function of needs dan bukan atas dasar bumiputera atau UMNO Putera semata-mata. Terima kasih. Dato' Haji Tajuddin Abdul Rahman [Pasir Salak]: Terima kasih. Minta saya jawab yang ini dahulu, nanti terlupa. Saya hendak jawab ini dahulu. Yang Berhormat Kuala Selangor cakap itu dari segi teorinya boleh, di universiti kita belajar. Teori ekonomi macam-macam teori. Bila suruh berniaga baru tahu. Sudah berniaga, pernah berniaga..., tidak pernah?... [Ketawa] Jadi cabaran-cabaran dalam dunia nyata ini lain. Ini bukan sahaja dialami oleh negara kita Malaysia ini. Negara mana pun dalam dunia ini menghadapi putaran ekonomi, economics cycle. Putaran ekonomi ini menyebabkan kita mesti pragmatik dan praktikal dari segi kaedah ataupun strategi yang kita ambil. Kalau kita menjadi profesor yang dogmatic, centric, ego sahaja dengan teorinya, dia tidak akan membawa kepada kemajuan. Untuk mengangkat balik kedudukan ekonomi negara kita yang melibatkan semua kaum, ia mestilah merupakan dasar-dasar yang realistik, pragmatik dalam keadaan yang ada sekarang ini. Sila Yang Berhormat Sri Gading. Datuk Haji Mohamad bin Haji Aziz [Sri Gading]: Tuan Yang di-Pertua. Seronok Tuan Yang di-Pertua mendengar pakar-pakar ekonomi berhujah. Saya tersinggung dengan saranan Yang Berhormat Kuala Selangor. Dasar Ekonomi Baru yang diwujudkan setelah 13 Mei 1969 oleh Allahyarham Tun Razak bermatlamat menyusun semula masyarakat. Memang ditetapkan kerana 13 Mei itu ada kaitan dengan bagaimana lemahnya orang Melayu dalam lapangan ekonomi, tertinggal, tercicir, terpinggirnya Melayu dalam negaranya sendiri. Ini menyebabkan perasaan tidak puas hati berlaku antara kaum yang menyebabkan pergaduhan. Dengan bijaksana pemimpin UMNO saya ulangi sekali lagi, dengan bijaksana pemimpin UMNO, dengan rasa tanggungjawab untuk menyelamatkan negara dan rakyat dibuat satu dasar yang dinamakan Dasar Ekonomi Baru. 30 peratus target yang hendak dicapai. Sebanyak 30 peratus itu sebenarnya bukan angka yang kecil, satu angka yang kalau benar-benar tercapai, ia memberikan satu perubahan kepada sejarah muka bumi penyertaan orang Melayu dalam ekonomi negara ini. Ia tidak tercapai, tetapi jangan dinafikan orang Melayu rata-rata 80 peratus dan 90 peratus di peringkat yang rendah akhirnya dengan Dasar Ekonomi Baru, dengan dasar pendidikan yang diberi dan berbagai-bagai bantuan, orang Melayu akhirnya menjadi satu kelompok yang dikatakan besar jumlahnya dalam kumpulan yang sederhana. Dalam kumpulan sederhana daripada kumpulan yang tercicir ini sebenarnya menjadi satu kejayaan yang besar. Jangan dihina dan dipermainkan ataupun disindir-sindir peranan UMNO di peringkat awal ini. Yang akhirnya hari ini alhamdulillah. Orang Melayu dulu apa? Siapa orang Melayu tetapi setelah...